Just Like Heaven

"Just Like Heaven" הוא שיר של להקת הרוק האלטרנטיבי הבריטית The Cure. השיר עוסק ביום חלומי ליד חוף הים עם אדם אהוב. השיר, אשר פורסם במקור ב-5 באוקטובר 1987, היה הסינגל השלישי מתוך האלבום של הלהקה "Kiss Me, Kiss Me, Kiss Me". הלהקה לקחה חלק בכתיבת השיר במהלך ההקלטות באולפני מירוואל שבצרפת במהלך שנת 1987. מילות השיר נכתבו בתחילה על ידי הסולן והגיטריסט הראשי של הלהקה, רוברט סמית', אשר שאב השראה מטיול בחוף הים עם חברתו דאז (ואשתו לעתיד), מרי פול, בעיירת החוף ביצ'י הד אשר בדרום אנגליה. זיכרונותיו של סמית' מהטיול היוו את הבסיס לווידאו קליפ של השיר. לפני שסמית' השלים לכתוב את מילות השיר, נעשה שימוש בגרסה אינסטרומנטלית של כנעימת הפתיחה של תוכנית הטלוויזיה הצרפתית "Les Enfants du Rock". השיר, אשר הפך ללהיט הראשון של הלהקה בארצות הברית והגיע למקום ה-40 במצעד הבילבורד הוט 100 ב-1988, הוא אחד מהשירים המצליחים ביותר של הלהקה מבחינה מסחרית. בשנת 2004 מגזין הרולינג סטון כלל את השיר במקום ה-483 ברשימת "500 השירים הגדולים בכל הזמנים". בגרסה של אותה הרשימה שיצר המגזין בשנת 2010 דורג השיר במקום ה-488, ובגרסה של אותה הרשימה שיצר המגזין בשנת 2021 דורג השיר במקום ה-108. את הקליפ של השיר ביים טים פופ, אשר ביים את כל הווידאו קליפים הקודמים של הלהקה מ-1982 ואילך. הווידאו קליפ צולם באולפני Pinewood באנגליה באוקטובר 1987. הווידאו קליפ משחזר רבים מהזיכרונות המפורטים במילות השיר. בריאיון לפנזין נשאל סמית' במה עוסק השיר, והוא ציין שהשיר נוצר בהשראת "משהו שקרה לי לפני הרבה זמן – ראה את הווידאו קליפ!". בעוד שסמית' טען במשך שנים שהווידאו קליפ צולם באותו המיקום שהיווה את ההשראה לשיר, הוא הודה בשלב מאוחר יותר שהחלק הארי של הווידאו קליפ צולם באולפן, וכי נעשה שימוש בסרטונים של המים והצוקים של ביצ'י הד אשר צולמו במקור עבור הווידאו קליפ של הלהקה "Close to Me" משנת 1985. במהלך סולו הפסנתר של השיר היום הופך ללילה והלהקה מוצגת לבושה בחולצות לבנות. מרי פול מופיעה בהמשך כאישה אשר לבושה בלבן שרוקדת עם סמית'. סמית' הסביר ש"מרי רוקדת איתי בווידאו קליפ משום שהיא הייתה הילדה [בשיר], ולכן זו הייתה חייבת להיות היא." פופ ציין בתגובה ש"[פול] יכולה לומר בוודאות שהיא האישה היחידה שמוצגת בכל הווידאוים קליפים של The Cure, אי פעם". רוברט סמית' – שירה, גיטרת 12 מיתרים פורל תומפסון – גיטרה חשמלית סיימון גאלופ – גיטרה בס בוריס ויליאמס – תופים לורנס תולהרסט – סמפלר רוג'ר אודונל – קלידים לאורך השנים בוצעו גרסאות כיסוי רבות לשיר בהם על ידי אמנים כמו להקת דינוזאור ג'וניור וקייטי מלואה. השיר נכלל גם לאורך השנים בסרטים, בתוכניות טלוויזיה ובפרסומות שונות. מידע על היצירה "Just Like Heaven" באתר מיוזיק בריינז גרסאות נוספות ל"Just Like Heaven" באתר SecondHandSongs עמוד השיר באתר songfacts.com (באנגלית) "Index". Record Mirror: 2. 3 באוקטובר 1987. ISSN 0144-5804. {{cite journal}}: (עזרה) Erlewine, Stephen Thomas. "The Cure – Galore: The Singles 1987–1997". AllMusic. נבדק ב-27 בדצמבר 2015. {{cite web}}: (עזרה) "The 200 Best Songs of the 1980s". Pitchfork. 24 באוגוסט 2015. p. 10. נבדק ב-26 בדצמבר 2019. {{cite web}}: (עזרה) "New Wave Music Songs". AllMusic. "The RS 500 Greatest Songs of All Time (1–500)". Rolling Stone. Wenner Media LLC. 9 בדצמבר 2004. אורכב מ-המקור ב-14 באוקטובר 2007. נבדק ב-14 באפריל 2007. {{cite journal}}: (עזרה) "The 500 Greatest Songs of All Time". Rolling Stone. 15 בספטמבר 2021. נבדק ב-20 ביוני 2022. {{cite journal}}: (עזרה) Black, Johnny (בנובמבר 2003). "The Greatest Songs Ever! Just Like Heaven". Blender: 62–63. {{cite journal}}: (עזרה) Pope, Tim. "The Cure — Just Like Heaven". TimPope.tv. אורכב מ-המקור ב-28 בספטמבר 2007. נבדק ב-27 באפריל 2007. {{cite web}}: (עזרה)